text: manelzaera: Google publicarà el fons de publicacions de l'IEC
  Google i l'Institut d'Estudis Catalans (IEC) han arribat en un acord perquè la primera publiqui a la xarxa el seu fons de publicacions. És una notícia important, doncs significa tenir a l'abast de tothom obres catalanes des de principis de segle XX. Com diu Vilaweb, hi haurà entre aquests obres les "Obres completes" i la "Gramàtica" de Pompeu Fabra.
  El fons bibliogràfic que ofereix Google a través de Google Books, permet accedir a llibres de segles enrere digitalitzats, molts d'ells en català i que parlen de multitud de temes, entre ells de la història de Catalunya. Trobar referències a poblacions ebrenques o indrets amb alguna relació sentimental de segles passats, és un entreteniment que m'apassiona. És una de les formes d'utilitzar el servei. Queda veure quants dels continguts que publicarà Google de l'IEC es publiquen complets i quants de forma parcial.